
Pe marginea evenimentelor 


În Războaiele Opiului, cele care ar fi putut distruge definitiv China, a existat un personaj rămas aproape 
necunoscut: Grigori Platonovici Karpov, arhiepiscop de Simferopol, cel care va deveni mai târziu Sfântul 
Gurie. Acesta a fost un exemplu de om total, care electriza nu doar prin cunoștințele sale vaste, dar si prin 
energia pozitivă pe care o emana, un teribil semn al credinţei sale. Timp de 18 ani Sfântul Gurie s-a aflat 
într-o misiune spirituală în China. Treburile statului rus si cele ale bisericii se întrepătrundeau pe acea 
vreme, astfel încât Gurie a fost, de facto, Ambasador al Rusiei în China. 


Vorbim despre secolul al XIX-lea, cel în care elementele revoluțiilor de tot felul târăseră spiritul pe nisipurile 
mişcătoare ale incertitudinii, cea care premerge căderii. A te afla într-o misiune creştină într-o tara care, încă 
de la începuturile tentativelor de creştinare a sa a fost potrivnică acestei credinţe, pare a fi ceva absolut 
imposibil. Ca să intelegeti în ce condiţii îşi desfășura activitatea Gurie vă voi spune că, pentru a nu îngheţa de 
frig în timpul iernii, a învăţat să construiască sobe ruseşti din cărămidă. Şi, mai mult, i-a învăţat şi pe chinezii 
cu care era în contact s-o facă. 


Însă Gurie a uimit cu strălucirea minţii sale. A devenit fluent în chineză, a tradus Noul Testament si Psaltirea, 
punând bazele Bisericii Ortodoxe de acolo. Culmea, într-o tara care a privit întotdeauna cu suspiciune 
misiunea Bisericii, Gurie a reuşit nu doar să stârnească o simpatie deosebită, dar si să i se dea permisiunea 
să răspândească în China credinţa sa. 


Contextul e mai larg si complex. China se afla în miezul celui de-al doilea Război al Opiului în care alianţa 
dintre englezi şi francezi - sprijinită de SUA - a cerut dinastiei conducătoare dreptul oficial de a face comerţ 
cu opiu. Singura tara care a ajutat China a fost Rusia, oferind asistență militară si salvând astfel poporul 
chinez de dezastrul legalizării opiului. Ca semn de preţuire a activităţii lui Gurie, autorităţile chineze de 
atunci au făcut cadou Rusiei o colecţie de 600 de volume conţinând tratate budiste scrise în limba tibetană, 
o adevărată mină de aur din punct de vedere cultural. 


De ce am adus totuşi în discuţie personalitatea lui Grigori Platonovici Karpov? Pentru că evenimentele încep 
să rimeze puternic. Aţi remarcat, desigur, că Putina participat la Forumul BRI de la Beijing, cu toate că 
spusese că nu va părăsi Rusia pe perioada conflictului. E lesne de înţeles că a fost fost vorba de discuţii 
critice, care nu se puteau desfăşura decât între patru ochi, iar primatul arătat lui Putin de către gazda sa au 
arătat limpede importanţa momentului. 


Practic urmează vremuri destul de intense şi interesante. China monitorizează conflictul din Orient deoarece 
de acolo vine slăbirea SUA. Atacul asupra bazelor americane este începutul. Oricât ar acuza Iranul, SUA nu 
poate face legătura cu Iranul decât ca sursă de arme. Iar asta nu poate să incrimineze întrucât e exact 
poziţia pe care ei o au în Ucraina. Teoretic, Teheranul sprijină eliberarea teritoriilor din Irak şi Siria aflate sub 
ocupaţie americană, deci furnizarea de arme este legitimă. Astfel, indiferent de ceea ce va face, SUA va fi 
prinsă în capcana Orientului. Singura sa variantă care produce cele mai mici dezastre ar fi retragerea de 
acolo, doar că asta ar fi o catastrofă din punct de vedere al imaginii. Însă s-ar alege doar cu imaginea 
şifonată, nu şi zdrobită! 


În Gaza nimeni nu-și imaginează că Hamas ar pune probleme armatei israeliene. Problema acolo e că 
Israelul caută răzbunarea care, conform doctrinei lor, implică ca pentru fiecare israelian ucis, arabii să 
plătească cu zece victime. Raportul de 1:10 este tot o reminiscență a politicii de apartheid dusă de Israel si 
care presupune că viata unui evreu e infinit mai valoroasă decât viata unui arab. Indiferent de cât de 
vândute sunt conducerile ţărilor arabe, punerea în practică a planului de-acolo se va lăsa cu presiuni 
puternice care pot face ca situaţia să se deterioreze puternic. În plus, Iranul e oricând imprevizibil, iar 
conducerea sa nu e una vândută ocultei. O eventuală intervenţie a Iranului poate pune presiune extremă pe 
conducerea statelor arabe. În special Egiptul poate cunoaște o deteriorare puternică a situaţiei. 


Dată fiind situaţia de acolo, atât China cât şi Rusia trebuie să răspundă sincronizat, iar cea mai mare parte a 
discuţiilor dintre cei doi şefi de stat s-a concentrat pe zona schimbului de informaţii si a reacției la 
evenimente. Conform simulărilor efectuate atât în Rusia cât si în China, alegerile din Taiwan reprezintă 
momentul critic în care China va fi obligată să pună piciorul în prag, asa cum a făcut-o Rusia cu Ucraina. 
Exact după modelul „Taiwan este China”, la fel acţionează şi Rusia care caută să-şi recupereze pământurile 
istorice. Fie că vor sau nu, cele două tari se află în aceeași barcă. 


E interesant de observat că discuţia dintre cei doi lideri a fost şi una legată de factorul spiritual. Cu toate că 
nu are o religie, China nu poate inhiba aspiraţiile înalte ale cetățenilor săi. Partidul Comunist aflat la putere 
nu are o problemă cu asta, mai ales prin prisma faptului că autorităţile de acolo au tradus marxismul prin 
prismă confucianistă, ajungând practic la acelaşi mod milenar de organizare socială. Confucianismul nu este 

însă o religie, ci o filozofie, o „idee generatoare”(o să vă povestesc ceva mai multe într-un material ulterior). 
Pe teritoriul Chinei se manifestă mai multe mișcări religioase. Autorităţile de acolo urmăresc însă două 
obiective: pe de o parte să nu existe conflicte între religii, iar de partea cealaltă ca religiile să fie nationale. Si 
aici apare problema. În condiţiile în care Dalai Lama e sluga SUA, încercând să-i tragă pe budiști spre zona 
de influenţă a hegemonului, musulmanii sunt oricum globalizati(in sensul lor, dar globalizati), catolicii dau 
buzna căutând să-i remorcheze pe chinezi la interesele Vaticanului(a se citi tot la globalismul de tip 
american), iar sectele neoprotestante au tot rădăcini în Departamentul de Stat al SUA, e clar că există o 
problemă acolo care nu e de ignorat. 


Într-o tara care pretuieste suveranitatea, acestea sunt probleme care se cer rezolvate. Chinezii nu au 
probleme decât cu influenţa externă, iar din acest punct de vedere au constatat că singura instituţie de acest 
tip care este naţională e ... Biserica Ortodoxă a Chinei, cea înfiinţată de Sfântul Gurie. Astfel, dorința Chinei 
este ca toţi creştinii sai să fie integrați în această Biserică, căutând astfel să rezolve problema creştinismului 
într-o manieră elegantă. Budismul au reuşit să-l rupă de ramura Dalai Lama si în prezent are o componentă 
puternic naţională. În condiţiile în care rezolvă și problema creştinismului, practic unica problemă va rămâne 
cea a musulmanilor. Care însă nu e atât de gravă pe cât vor să arate occidentalii deoarece oricum 
musulmanii sunt anti-americani. 


Ca idee generală, întâlnirea dintre cei doi lideri a fost una de-a dreptul epocală întrucât anul viitor lumea se 
va schimba brusc. Deja vedem semnele schimbării. Trebuie să fii naiv ca să crezi că reintroducerea 
controalelor la frontiere tine de teama de terorism si nu de o iminentă rupere a Europei în bucăţi. Deja iluzia 
europeană nu mai e o soluţie şi e din ce în ce mai greu de peticit. Problemele sunt atât de natură politică, 
cât, mai ales, economică. Chiar dacă europenii au reuşit să-și impună cozile de topor în Polonia, problemele 
BCE sunt de natură să pună în discuţie întreaga construcţie a monedei EURO. Iar furtuna care vine dinspre 
Banca Japoniei va reprezenta o provocare imensă pentru finanţele europene. Dar despre toate acestea vom 
mai avea posibilitatea să vorbim. Pe moment pun punct aici, invitându-vă să priviţi cu atenţie noul spectacol 
care se pune în scenă sub ochii noștri. 


6 comentarii: 


Anonim 25 octombrie 2023 la 11:38 


Fiind un om care a mai tinut o carte in mana la viata lui, as avea pretentia sa mai si anticipez in ceea ce 
priveste "spectacolul" la care asistam in acesti ani. Dar de unde ?! Nu pot sa prevad nimic ! Nu am prevazut 
nimic din ceea ce s-a intamplat in pandemie (cum vor accepta oamenii absolut orice: sa stea inchisi in casa, sa 
intre in mall-uri doar vaccinati, sa mearga in concedii doar vaccinati, sa-si ingroape parintii in saci de plastic... 
etc., etc), nu am prevazut razboiul din Ucraina (desi citisem inca de acum 25 de ani despre posibila rupere a 
Ucrainei pe directia Nord-sud) spunandu-mi ca rusii doar isi etaleaza forta si ucrainienii nedorind sa-si 
distruga tara, vor adera numai la UE renuntand la NATO (modelul austriac sa zicem), nu am anticipat 
"explozia" din fasia Gaza, asa ca "privesc spectacolul" exact precum un copil se uita la o reprezntatie cu 
marionete... Numai ca, nefiind copil, ma simt si eu o marioneta ! 


Răspundeţi 


Anonim 25 octombrie 2023 la 21:20 


Pentru cine e interesat de cele 2 subiecte: China şi religie, recomand o carte mare: 
China Harului, de Andrei Dîrlau. 

Anonim 25 octombrie 2023 la 21:38 


Cel mai...improbabil inceput comentariu posibil: "Putina participat la Forumul BRI de la Beijing". Cat poa' sa 
produca lipsa unui spatiu:)) Putina ar fi sotia lui Putin, adica "a lui Putin" insemnand "a"-ul de la urma. 

Cei doi lideri vom vedea (sau nu?) la anu' ce vor rezolva cu criza economica globala, datoriile statelor, CBDC 
cat de sigur va fi si ce va produce. 

In primele 2 razboaie mondiale tot Europa a fost campul de lupta. S-a vazut in timp ca un razboi economic e 
mai eficient ca cel armat, kinetic, mai ales daca e de lunga durata. Era previzibil ca Europa sa piarda, de 
fapt...nici nu mai exista, decat pe hartie, pe harta. Harta lumii va arata oribil in cativa ani. Noi granite, 
disparitia altora...drame colective cat incape, si planul merge mai departe. 

Anonim 26 octombrie 2023 la 11:21 


Acum, “imparatul de la Rasarit ia de sotie pe fiica imparatului de la Apus” dar mai incolo pe calea timpului, 
dihonia va intra intre ei si unul ii va infige pumnal in spatele celuilalt. Poate cand acela va lupta militar pe 
doua sau trei mari fronturi(EMEA li se spune lor in business), unde va izbândi... 

Adevarat “vremuri interesante” se arata-vorba imparatului de la Rasarit!!! 


Răspundeţi 


Anonim 26 octombrie 2023 la 11:42 


Anul viitor lumea se va schimb abrusc. Cum, mai exact? La ce va referiti? Multumesc. 

8) doru stoian 27 octombrie 2023 la 00:30 
Ortodoxia fara Cristos, e IudaiZm! 


Fara Fecioara Maria, nu exista Trinitate! 

